Makrokefali
Makrokefali ( = "dugoglavi") bili su, u grčkoj mitologiji, narod koji se, prema Strabonu, spominjao u Katalogu žena, koji se u antici pripisivao Hesiodu. Strabon spominje i to da su se pripadnici barbarskog plemena Sigina, koje je živelo negde na Kavkazu, trudili da na neki veštački način izduže svoje glave i da im čelo bude što ispupčenije u odnosu na ostatak lica (ὡς μακροκεφαλώτατοι φανοῦνται καὶ προπεπτωκότες τοῖς μετώποις ὥσθ᾽ ὑπερκύπτειν τῶν γενείων). Čini se da su zbog tog običaja bili nazvani Makrokefalima; Plinije Stariji, Pomponije Mela i Pseudo-Skilak spominju takvo pleme na severoistočnoj obali Crnog mora. Arijanov Putopis sa Crnog mora poistovećuje ih s Makronima, dok Plinije između ta dva plemena pravi jasnu razliku.

Reference

Literatura 

Grčka mitologija
Drevni narodi
Mitski narodi